《雨中题徐州苏指挥湘江暮雨竹》
明代·倪岳

孤舟夜听萧萧雨，两岸垂杨翠如许。恍讶湘江暮雨中，只欠钩如鹧鸪语。

船囱偶尔披新图，长汀短渚相萦纡。琅玕一望渺无际，淋漓尚觉烟模糊。

高者凌空凤将起，下者垂垂采鸾尾。更忆湘君过九疑，羽葆参差乱云里。

明朝放棹徐州洪，不须局促仍推蓬。赤壁江中地远近，问讯彭城苏长公。

作者简介：倪岳（1444年—1501年）明代大臣。字舜咨，上元（今江苏南京）人，祖籍浙江钱塘。倪谦之子。好学能文，通晓经世之务。天顺八年（1464年）进士，授编修。成化中，累迁为礼部右侍郎。弘治中，官礼部尚书，历南京吏、兵二部尚书，还为吏部尚书，弘治十四年（1501年）十月，倪岳去世，享年五十八岁。著有《青溪漫稿》。